1. Laurent Ocheniot, de Dijon, se commende et afferme dès maintenant jusques au jour de la 2. feste de Toussains prouchainement venant et dès ladite feste en ung an après continuelment suigant 3. a Jehan Charlot, tondeur de draps demorant a Dijon, present, etc. en la maniere qui s’ensuit : 4. c’est assavoir que pour et parmi ce que ledit Jehan Charlot est tenus de tenir avec 5. luy ledit Laurent en son hostel et compaignie ledit terme durant, en luy administrant 6. vivre de bouche et chaussure de soulers tant seulement, avec ce le bien et 7. loyalment instruire et introduire de tout son povoir icelli terme durant oudit 8. mestier de tondre draps, et ès deppendences d’icelli. Pour ce, ledit Laurent promect 9. servir etc. Et ne se poura departir etc. Et ou cas etc. Et avec ce luy donne 10. et promect payer la somme de six frans etc., lesquelx y luy payera aux termes 11. et en la manière qui s’ensuit : c’est assavoir deux frans deans la feste de la nativité 12. nostre Seigneur prouchainement venant, deux frans deans la feste de Penthecoste suigant 13. et les autres deux frans deans la fin dudit terme prouchain après suigant, ensemble 14. etc. Et pour plus grant seurté dudit debt tant seulement rendre et payer audit 15. Charlot aux termes et en la manière que dessus aux prieres et requestes dudit 16. Laurent, Jehan Ocheniot, custurier demorant a Gilley , frere d’icelli Laurent, s’en est 17. establi ploige et principal debteur etc. A lui rendre et paier ladite somme aux termes 18. que dessus ensemble tous interestz etc. qui sur ce seront fais au deffault etc. En 19. renuncent quant a ce lesdits Laurent et ploige etc. submectent chacun d’eulx pour tant 20. commiluy lui truche etc. Tesmoins Perrenot le Foulet, d’Auxonne, tondeur de draps, 21. Huguenin Gruet, custurier et Jehan le Roy, clerc, demeurans a Dijon. 22. [Signé : ] Amadieu 23. Sol(utum) le penultieme jour de decembre IIIIc et seze deux 24. sous, presens Jehan Le Bon et moy J. Le Roy. Item 25. a receu ledit Challot avec lesdits 26. deux sous, XVIII gros pour la mouture des forces 27. dudit Laurent.